Aga saadet jälgides sai selgeks, et  klassikalisest perevägivallast pole siin juttu. Tekkis hoopis tunne, et ehk pole politsei seekord asjata venitanud, sest segast näis nii Merje peresuhetes kui ka peksmisjuhtumis olevat rohkem kui selget. Hulk küsimusi jäi õhku, sealhulgas Merje enda osa kirjeldatud konfliktis. Pigem jäi mulje, et pada sõimab katelt, ühed mustad mõlemad... Oleks tahtnud ära kuulata ka tele-omakohtu korras kurjategijaks tembeldatud Merje eksmehe ja tema uue naise versiooni. Kahju, et neid stuudios polnud.